Diari Oficial de la Generalitat Valenciana


Sumari del DOGV 5246, del 26-04-2006 (2006/4640)

ORDE de 24 de març de 2006, de la Conselleria de Cultura, Educació i Esport, per la qual es convoquen ajudes per a finançar activitats de les federacions i associacions d'alumnes de centres i programes municipals de Formació de Persones Adultes (FPA) de la Comunitat Valenciana, sostinguts amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5246

Data del DOGV
:   26-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4640


Data del document
:   24-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * alumne
    * alumnat
    * ajuda pública
    * educació permanent
    * educació
    * suport econòmic
    * associació
    * educació d'adults

ORDE de 24 de març de 2006, de la Conselleria de Cultura, Educació i Esport, per la qual es convoquen ajudes per a finançar activitats de les federacions i associacions d'alumnes de centres i programes municipals de Formació de Persones Adultes (FPA) de la Comunitat Valenciana, sostinguts amb fons públics. [2006/S4640]  
L'article 23 de la Llei 1/1995, de 20 de gener, de la Generalitat Valenciana (DOGV de 31 de gener de 1995), de Formació de les Persones Adultes, regula la participació de les persones adultes i contempla en el seu apartat quart que es potenciarà el finançament de les federacions i associacions de participants i s'establiran els mecanismes adequats que afavorisquen les seues actuacions i el seu funcionament.  
El caràcter limitat dels recursos disponibles per a estes ajudes, la necessitat de procurar l'eficàcia en el gasto i l'enfortiment del moviment associatiu de l'alumnat dels centres i programes municipals de Formació de Persones Adultes, aconsellen concedir subvencions a les federacions d'àmbit provincial o superior, que agrupen un nombre significatiu d'associacions, tot això sense perjuí que dites mesures redunden en els projectes d'activitats d'associacions d'alumnes coordinades per les seues federacions, a fi que la participació d'estes entitats en els centres educatius de formació de persones adultes, sostinguts amb fons públics, de la Comunitat Valenciana, fomente i consolide el moviment associatiu d'este alumnat.  
Les ajudes tenen com a finalitat sufragar els gastos de les federacions i associacions d'alumnes dels centres de formació de persones adultes, sostinguts amb fons públics que s'ajusten al Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de formació de persones adultes que impartixen ensenyances bàsiques, i que es produïsquen per la realització d'activitats encaminades a fomentar la participació i el moviment associatiu d'este alumnat.  
Amb esta finalitat i fent ús de les facultats que em conferixen l'article 35 de la Llei 5/1983, de 30 de desembre, de Govern Valencià, i la disposició final primera de la Llei 1/1995, de 20 de gener, de la Generalitat Valenciana, de Formació de les Persones Adultes,  
ORDENE  
Primer  
Es convoquen ajudes per a subvencionar els gastos ocasionats pel funcionament i les activitats exercides durant l'any 2006, per:  
1. Les federacions d'associacions d'alumnes de centres i programes municipals de Formació de Persones Adultes (FPA), sostinguts amb fons públics, d'àmbit territorial provincial o superior i amb seu a la Comunitat Valenciana.  
2. Les associacions d'alumnes constituïdes en centres i programes municipals de FPA, sostinguts amb fons públics, de la Comunitat Valenciana.  
Segon  
L'import global màxim destinat a les ajudes a què es referix la disposició primera de la present orde és de trenta-un mil huit-cents cinquanta euros (31.850 euros).  
La quantitat citada s'abonarà a càrrec de la línia de subvenció T2040000, de l'exercici econòmic 2006 i es distribuirà de la manera següent:  
a) Entre les federacions a què es referix esta orde, tretze mil dos-cents cinquanta euros (13.250 euros).  
b) Entre les associacions d'alumnes de FPA assenyalades en l'apartat 1.2, díhuit mil sis-cents euros (18.600 euros), distribuïts en 30 ajudes de sis-cents vint euros (620 euros).  
Tercer  
S'aproven les bases per què es regix esta convocatòria, incloses com annex I, així com els models continguts en els annexos II, III i IV.  
Disposicions finals  
Primera  
Es delega en la Secretaria Autonòmica d'Educació de la Conselleria de Cultura, Educació i Esport la competència per a resoldre la present convocatòria d'ajudes.  
Segona  
La present orde produirà efectes des de l'endemà de la publicació en el Diari Oficial de la Generalitat Valenciana.  
D'acord amb els articles 107,116 i 117 de la Llei de règim jurídic de les administracions públiques i del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans següents:  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 24 de març de 2006  
El conseller de Cultura, Educació i Esport  
ALEJANDRO FONT DE MORA TURÓN  
Annex I  
Bases de la convocatòria d'ajudes  
Primera. Objecte de les ajudes  
L'objecte d'estes ajudes és coadjuvar al funcionament de la pròpia organització i la realització d'activitats per part de les federacions i associacions d'alumnes de FPA, contemplades en l'article 23 de la Llei 1/1995, de 20 de gener, de la Generalitat Valenciana, de Formació de les Persones Adultes, per la qual es regulen estes entitats.   
Queden compresos els gastos produïts pel funcionament i les activitats efectuades durant l'any 2006 fins al terme concedit per a la justificació dels gastos de les activitats previstes en els respectius projectes.  
Segona. Sol·licitants  
Podran sol·licitar estes ajudes les federacions i associacions d'alumnes de centres i programes municipals de FPA, que es referix l'apartat primer de la present orde, que reunisquen els requisits següents:  
1. Tindre establida la seua seu i àmbit d'activitat a la Comunitat Valenciana.  
2. Estar legalment constituïdes i inscrites en el Registre d'Associacions.  
3. En el cas de les federacions, estar integrades únicament per associacions d'alumnes legalment constituïdes en centres o programes municipals de FPA, sostinguts amb fons públics, de la Comunitat Valenciana.  
Els sol·licitants hauran d'atindre's al que disposa l'article 13 de la Llei 38/2003, de 17 de novembre, general de subvencions (BOE de 18 de novembre del 2003).  
Tercera. Òrgans competents  
La gestió de les ajudes a les federacions i associacions d'alumnes de centres i programes municipals de FPA correspondrà a la Secretaria Autonòmica d'Educació, sent competent per a l'ordenació i instrucció dels expedients de concessió el Servici de Relacions Institucionals i Participació Social.  
L'òrgan competent per a l'atorgament de les ajudes serà la Secretaria Autonòmica d'Educació.   
Quarta. Sol·licituds i documentació  
Les sol·licituds, dirigides a la Conselleria de Cultura, Educació i Esport, es poden presentar en el Registre General d'esta, en el registre de les direccions territorials de Cultura, Educació i Esport, o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si la sol·licitud es presenta en algun dels registres no pertanyents a la Conselleria de Cultura, Educació i Esport, ha de comunicar-se per fax al número 96 386 65 33 o telegrama al Servici de Relacions Institucionals i Participació Social d'esta Conselleria l'endemà de la seua presentació.  
La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1829/1999, de 3 de desembre, pel qual s'aprova el Reglament pel qual es regula la prestació dels servicis postals, en desenrotllament del que establix la Llei 24/1998, de 13 de juliol, del Servici Postal Universal i de la Liberalització dels Servicis Postals.  
A les sol·licituds, ajustades al model oficial que figura com a annex II de la present orde, s'adjuntarà la documentació següent:  
1. Projecte d'activitats per al que se sol·licita l'ajuda i pressupost per al seu finançament.   
2. Fotocòpia del codi d'identificació fiscal de l'entitat sol·licitant.  
3. Certificat de l'acord que acredita la representació de la persona firmant de la sol·licitud.  
4. Per a les associacions, certificat del director/a del centre de FPA acreditatiu del nombre de professors i d'alumnes matriculats en el curs 2005/2006.  
5. Per a les federacions, documents que acrediten estar al corrent de les obligacions tributàries i enfront de la Seguretat Social, en els termes que establixen els articles 13 a 16 del Reial Decret 1098/2001 de 12 d'octubre (BOE núm. 257 de 26 d'octubre del 2001), aportant la documentació següent:  
5.1. Certificat de la Seguretat Social, d'estar al corrent o exempta de les obligacions de seguretat social.  
5.2. Certificat de l'Agència Tributària, d'estar al corrent o exempta de les obligacions tributàries davant de l'administració Central.  
5.3. Certificat de la Conselleria d'Economia, Hisenda i Ocupació d'estar al corrent o exempta de les obligacions tributàries davant de l'administració Autonòmica.  
Si la sol·licitud no reunix els requisits exigits es requerirà a l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució en què es declare esta circumstància, amb indicació dels fets produïts i les normes aplicables.  
El termini per a la presentació de sol·licituds serà d'un mes a partir del dia següent de la publicació de la present orde en el Diari Oficial de la Generalitat Valenciana.  
Quinta. Criteris per a la concessió d'ajudes a les federacions d'associacions d'alumnes de FPA.  
1. Nombre d'associacions d'alumnes de centres i programes municipals de FPA que les integren, segons el certificat actualitzat del Registre d'Associacions a què es referix l'apartat 5, de la base tercera, de la present orde, fins a un màxim de 10 punts.  
2. A l'apartat anterior se sumarà la puntuació que corresponga en funció de la valoració del projecte d'activitats presentat, fins a un màxim de 5 punts.  
Sexta. Criteris per a la concessió d'ajudes a les associacions d'alumnes de FPA.  
1. Nombre de professors i d'alumnes, durant el curs 2005-2006, amb què compta el centre docent en què estiga constituïda l'associació d'alumnes. Este concepte es valorarà d'acord amb els següents criteris (fins a un màxim de 10 punts):  
a) Un punt per cada professor/a què treballe en el centre.  
b) Un punt per cada cinquanta alumnes matriculats en el centre, durant el curs 2005-2006, tant en ensenyances reglades com no reglades.  
2. A l'apartat anterior se sumarà la puntuació que corresponga en funció de la valoració atribuïda al projecte d'activitats presentat. La Comissió Avaluadora atorgarà als citats projectes fins a un màxim de 10 punts.  
D'acord amb els criteris anteriors es formarà un llistat ordenat de major a menor puntuació. Les trenta primeres entitats del referit llistat resultaran adjudicatàries de les ajudes.  
Sèptima. Resolució  
Correspondrà a la Secretaria Autonòmica d'Educació, per delegació del conseller de Cultura, Educació i Esport, la resolució d'esta convocatòria a proposta de la Comissió Avaluadora integrada per:  
. El cap o la cap del Servici de Relacions Institucionals i Participació Social o persona en qui delegue, que actuarà de president.  
. Un funcionari o funcionària que preste els seus servicis en el Servici de Relacions Institucionals i Participació Social, que actuarà de secretari.  
. Un lletrat o lletrada de l'Àrea Jurídica.  
. Un funcionari o funcionària que preste els seus servicis en l'Àrea de Centres Docents de la Direcció General d'Ensenyança.  
. Un funcionari o funcionària que preste els seus servicis en l'Àrea d'Ordenació i Innovació Educativa de la Direcció General d'Ensenyança.  
A les reunions que celebre la Comissió Avaluadora podrà assistir un representant per cada una de les federacions d'associacions d'alumnes de FPA de la Comunitat Valenciana, a què es referix l'apartat 1 de la disposició primera de l'orde, com a observadors, amb veu però sense vot.  
El Servici de Relacions Institucionals i Participació Social, a la vista de l'informe emés per la Comissió Avaluadora, elevarà proposta de resolució a la Secretaria Autonòmica d'Educació, qui dictarà resolució definitiva de concessió de les ajudes.  
La resolució de concessió o denegació de les ajudes es dictarà i publicarà en el termini màxim dels sis mesos a comptar des de l'endemà de la publicació de la present orde. Si transcorregut el termini no s'ha dictat, s'entendran desestimades les sol·licituds, sense perjuí del que es dispose quan recaiga resolució expressa, de conformitat amb l'article 43.4 de la Llei 30/1992.  
La resolució de concessió de les ajudes serà publicada en el Diari Oficial de la Generalitat Valenciana, amb expressió de les circumstàncies previstes en l'article 18.1 de la Llei 38/2003, de 17 de novembre, General de Subvencions.  
Octava. Adjudicació i pagament de les subvencions  
Les ajudes s'atorgaran en funció dels criteris de les bases quinta i sexta i podran ser subvencionats la totalitat o una part dels gastos pressupostats. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualssevol Administracions o ens públics o privats, nacionals, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
El pagament de les subvencions es realitzarà íntegrament després de l'adjudicació i una vegada les entitats beneficiàries hagen presentat els documents a què es referix la base següent, segons el model que figura en l'annex III.  
El termini de presentació dels justificants de gasto finalitzarà el 31 d'octubre del 2006.  
Si dels justificants de gasto presentats resultara un import inferior a l'ajuda concedida, es procedirà a la reducció automàtica de la subvenció, en la quantia necessària perquè l'ajuda no excedisca del gasto justificat.  
Si alguna de les associacions d'alumnes beneficiàries no justificara totalment l'ajuda concedida, esta passarà automàticament a l'associació d'alumnes que haguera aconseguit major puntuació d'entre les no beneficiàries.  
Si alguna federació d'alumnes beneficiària no justificara totalment l'ajuda concedida, esta passarà automàticament a distribuir-se a parts iguals entre les restants federacions d'alumnes beneficiàries si n'hi haguera.  
Novena. Justificació de les ajudes  
Les organitzacions beneficiàries hauran de presentar, segons el model que figura en l'annex III, la següent documentació justificativa:  
1. Un informe memòria que arreplegue i avalue els resultats de les activitats realitzades.  
2. Compte justificatiu en què s'haurà d'incloure, davall responsabilitat del declarant, els justificants de gasto o qualsevol altre document amb validesa jurídica que permeta acreditar la realització de les activitats per a les que es va concedir l'ajuda. El compte haurà d'incloure declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos.  
Les factures o justificants presentats hauran de ser originals o fotocòpia compulsada i seran emesos a nom de la federació o associació d'alumnes de FPA, i no serà vàlida la justificació que es realitze amb document expedit a nom d'una altra entitat distinta.  
Quan es tracte de justificar les col·laboracions ocasionals s'aportaran els rebuts en què consten les dades del perceptor, el seu NIF, el concepte pel qual es retribuïx, així com les dades relatives a la federació o associació d'alumnes de FPA beneficiària, segons el model que figura com a annex IV.  
Els gastos de restauració, allotjament i desplaçament presentats per les federacions hauran de justificar-se documentalment per mitjà de factura emesa a nom de l'entitat associativa, que s'acompanyarà del certificat de l'organització que descriga el gasto i acredite que té lloc amb motiu de la realització d'activitats pròpies de l'entitat.   
Podrà acompanyar-se, a més, la documentació oficial que acredite el motiu de la realització de l'activitat (assistència a reunions amb l'administració, etc.).  
No seran objecte d'ajuda els gastos sumptuaris, ni aquells que es referisquen a material inventariable.   
3. Si és procedent, un certificat de la secretaria de la federació o associació d'alumnes de FPA sol·licitant, on es facen constar els ingressos reals que han produït les activitats objecte de subvenció.  
Desena. Obligacions dels beneficiaris  
Els beneficiaris de les ajudes estaran subjectes a les següents obligacions generals derivades de la normativa vigent sobre ajudes o subvencions públiques.  
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.  
2. Justificar davant d'esta conselleria, si és procedent, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
3. Sotmetre's a les actuacions de comprovació, a efectuar per esta conselleria, si és procedent, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.  
4. Comunicar a esta conselleria l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
6. Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
7. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.  
8. Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
Onzena. Seguiment i control de les ajudes.  
1. El seguiment de les ajudes concedides és competència de la Secretaria Autonòmica d'Educació, que establirà els procediments adequats per a això, i podrà designar també els òrgans o comissions que considere oportú per a realitzar-ho.  
2. Tota alteració, tant de les condicions tingudes en compte per a la concessió d'estes ajudes, com dels requisits i condicions establits en la present orde i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.  
3. Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document relatiu a les operacions en què es manifesten estos indicis.  
4. En els supòsits que a continuació es relacionen, es declararà per resolució, prèvia la substanciació dels tràmits procedimentals oportuns, la pèrdua del dret a la percepció de l'ajuda i, si és procedent, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003 de 17 de novembre, General de Subvencions:  
a) Obtenció de la subvenció falsejant les condicions requerides per a això o ocultant aquelles que ho hagueren impedit.  
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.  
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions, i si és procedent, en les normes reguladores de la subvenció.  
d) Incompliment de l'obligació d'adoptar les mesures de difusió contingudes en l'apartat 4 de l'article 18 de la Llei General de Subvencions.  
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
f) Incompliment de les obligacions imposades per l'administració a les entitats col·laboradores i beneficiaris, així com dels compromisos per estos assumits, amb motiu de la concessió de la subvenció, sempre que afecten o es referisquen a la forma en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.  
g) Incompliment de les obligacions imposades per l'administració a les entitats col·laboradores i beneficiaris, així com dels compromisos per estos assumits, amb motiu de la concessió de la subvenció, distints dels anteriors, quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
h) L'adopció, en virtut del que establixen els articles 87 a 89 del Tractat de la Unió Europea, d'una decisió de la qual es derive una necessitat de reintegrament.  
5. Seran causes d'invalidesa de la resolució de concessió les previstes en l'article 36 de la Llei 38/2003, de 17 de novembre, General de Subvencions.